Aloy/เนื้อเรื่อง

Aloy★★★★★Aloy พร้อมออกล่าแล้ว

> ผู้ถูกขับไล่ตั้งแต่กำเนิด Aloy เติบโตขึ้นมาในถิ่นทุรกันดารบนภูเขาอันโหดร้าย ใกล้กับเผ่าที่รังเกียจเธอ เธอได้รับการเลี้ยงดูจากนักล่าที่เชี่ยวชาญ เธอฝึกฝนการล่ามาอย่างสง่างามและแม่นยำราวกับแมว แต่เขาไม่สามารถสอนในสิ่งที่เธออยากเรียนรู้มากที่สุดได้ ที่สำคัญที่สุด เธอร้อนรนอยากจะรู้ว่าเธอเกิดมาอย่างไร พ่อแม่ของเธอเป็นใคร และทำไมเธอถึงถูกชนเผ่ารังเกียจ การแสวงหาคำตอบของเธอ ได้นำพาเธอไปสู่โลกที่กว้างใหญ่ และอันตรายยิ่งกว่าที่เธอเคยจินตนาการเอาไว้ เธอได้พบกับชนเผ่าใหม่ที่แปลกประหลาดและทรงพลัง ซากปรักหักพังโบราณเต็มไปด้วยความลึกลับ และศัตรูแสนอันตราย ที่มีทั้งมนุษย์และเครื่องจักร ในที่สุดเธอก็ได้เรียนรู้ว่า ต้นกำเนิดและโชคชะตาของเธอนั้น ถูกผูกมัดกับชะตากรรมของโลกอย่างลึกซึ้ง และได้เข้าต่อสู้ในศึกครั้งยิ่งใหญ่เพื่อปกป้องโลกจากพลังอันชั่วร้าย ที่กำเนิดมาจากปัญญาประดิษฐ์ในยุคโบราณ เธอคิดว่าการเดินทางครั้งนี้จะสิ้นสุดลงแล้ว แต่มันยังมีเรื่องเล่าจากการผจญภัยอยู่อีกมากมาย และตอนนี้เธอได้เข้ามาที่ดินแดน Teyvat เพื่อค้นหาความท้าทายใหม่ ในโลกแห่งใหม่นี้ Aloy พร้อมที่จะออกล่าแล้ว!
>
> คำอธิบายบนเว็บไซต์ทางการ

## ลักษณะนิสัย

> นักล่าที่ปราดเปรียวจากเผ่านอร่า ด้วยธนูในมือ เธอพร้อมเสมอที่จะปกป้องผู้บริสุทธิ์
>
>

## ลักษณะภายนอก

Aloy มีผิวสีซีดเป็นกระ ผมยาวเป็นสีน้ำตาลอมแดงอ่อน ผมบางส่วนมัดเป็นเปีย มีนัยน์ตาสีเขียว-น้ำตาลอ่อน และแสดงให้เห็นในรูปปกการ์ดว่าเธอสวมเสื้อผ้าสีน้ำตาล น้ำเงิน แดง เทา ดำ และเบจ เช่นเดียวกับรองเท้าบูทหุ้มส้น

## เนื้อเรื่องตัวละคร

### ข้อมูลตัวละคร

ผู้ถูกเนรเทศ, นักล่าเครื่องจักรกล, นักสำรวจ, ผู้ถูกเลือก, ผู้กอบกู้โลก ฯลฯ... เธอผู้มีตัวตนมากมายในโลกเดิมของเธอ คือฮีโร่สาวที่ถูกลิขิตตั้งแต่ในระดับ "ยีน" ให้เป็นผู้รักษาโลก

ตอนนี้เธอได้มาถึงโลกใหม่ ที่ซึ่งเต็มไปด้วยความท้าทายที่ไม่เคยเจอมาก่อน และเธอก็ได้กระโจนเข้าหาเส้นทางแห่งการล่าอีกครั้งด้วยความเต็มใจ

### เรื่องราวของตัวละคร 1

 *ความประทับใจ Lv. 2*

Aloy กลายเป็นผู้ถูกเนรเทศตั้งแต่เกิด ต้องถูกปฏิเสธและรังเกียจอย่างที่สุดจากเผ่าของตนเอง เธอได้รับการเลี้ยงดูจาก Rost นักล่าผู้มากประสบการณ์ท่ามกลางหุบเขาที่สูงชันซึ่งติดกับบริเวณที่ตั้งของเผ่า

เขาสอนเธอเกี่ยวกับการล่า: ท่วงท่าที่เหมือนแมวและความแม่นยำที่อันตรายถึงชีวิต; แต่เขากลับไม่สามารถถ่ายทอดสิ่งที่สำคัญที่สุดสำหรับเธอได้... ความจริงเกี่ยวกับชีวิตของเธอ: พ่อแม่โดยสายเลือดของเธอแท้จริงแล้วคือใครกันแน่? ทำไมตนเองถึงไม่ได้รับการต้อนรับจากเผ่า?

อย่างไรก็ตาม มีเพียงเหล่าผู้อาวุโสของเผ่าที่เนรเทศเธอเท่านั้น ที่รู้เหตุผลของเรื่องนี้

### เรื่องราวของตัวละคร 2

 *ความประทับใจ Lv. 3*

มีเพียงวิธีเดียวเท่านั้นที่จะรู้ตัวตนของพ่อแม่ที่แท้จริงของ Aloy จากเหล่าผู้อาวุโส นั่นก็คือการได้รับชัยชนะใน "บททดสอบ"... ซึ่งเป็นการแข่งขันการล่าประจำปีของเผ่า โดยผู้ชนะจะสามารถขอรางวัลอะไรก็ได้หนึ่งอย่าง

เธอฝึกฝนอย่างหนักเพื่อสิ่งนี้ตั้งแต่จำความได้ แต่เมื่อถึงเวลาของบททดสอบ พิธีก็จบลงด้วยความหายนะ

กลุ่มนักฆ่าลึกลับเข้าโจมตีนักล่าที่เข้าร่วม และ Rost ก็ได้เสียสละชีวิตเพื่อให้ Aloy หนีไปได้

ต่อมา Aloy ก็ได้รู้ว่าเป้าหมายที่แท้จริงของการโจมตีก็คือตัวเธอเอง เพราะเธอดันไปมีใบหน้าเหมือนกับหญิงโบราณลึกลับคนหนึ่งทุกประการ

### เรื่องราวของตัวละคร 3

(*ปลดล็อกเมื่อความประทับใจถึง Lv. 4*) *ความประทับใจ Lv. 4*

Aloy เข้าใจดีว่ามีเพียงการตามหามือสังหารให้พบเท่านั้น ที่จะสามารถเปิดเผยความลับของชีวิตตัวเองได้

การเดินทางไล่ล่านำพาเธอไปยังโลกที่โหดร้าย และอันตรายเหนือจินตนาการ นำเธอไปพบกับชนเผ่าที่แปลกประหลาดและทรงพลัง ซากปรักหักพังโบราณที่เต็มไปด้วยความลึกลับ และศัตรูที่น่ากลัว... ไม่ว่าจะเป็นมนุษย์หรือเครื่องจักรเข้ามายังเบื้องหน้าเธอ

การเดินทางไล่ล่านำพาเธอไปยังโลกที่โหดร้าย และอันตรายเหนือจินตนาการ นำเธอไปพบกับชนเผ่าที่แปลกประหลาดและทรงพลัง ซากปรักหักพังโบราณที่เต็มไปด้วยความลึกลับ และศัตรูที่น่ากลัว... ไม่ว่าจะเป็นมนุษย์หรือเครื่องจักรเข้ามายังเบื้องหน้าเธอ

วิธีเดียวที่จะเอาชนะ "HADES" ได้ คือการค้นหาความเชื่อมโยงระหว่างเธอกับ "Aloy จากในอดีต" หญิงโบราณผู้นั้น... หรือบางทีผู้หญิงคนนั้นอาจจะเป็นแม่ที่แท้จริงของเธอ?

### เรื่องราวของตัวละคร 4

 *ความประทับใจ Lv. 5*

ในระหว่างที่ตามรอย HADES อยู่นั้น Aloy ได้สำรวจซากปรักหักพังโบราณหลายแห่ง และในที่สุดก็ค้นพบที่มาของตัวเอง ว่าเธอไม่ได้เกิดมาจากเลือดเนื้อของมนุษย์ แต่เป็นร่างโคลนที่ถูกสร้างขึ้นมา

ยีนของผู้หญิงที่ช่วยสิ่งมีชีวิตทุกชีวิตไว้เมื่อหลายพันปีก่อน คือต้นกำเนิดของการสร้างเธอขึ้นมา

ความลับเหล่านี้ไม่เพียงแต่มอบความแข็งแกร่งโดยธรรมชาติให้เธอเท่านั้น แต่ยังชี้นำโชคชะตาของเธออีกด้วย: สารพันธุกรรมเหล่านี้ เป็นกุญแจสำคัญในการป้องกัน เพื่อไม่ให้จุดจบของโลกกลับมาอีกครั้ง

ด้วยการสนับสนุนของความรู้นี้ และด้วยความช่วยเหลือของพันธมิตรจากเผ่าต่าง ๆ มากมายบนโลก ในที่สุด Aloy ก็เอาชนะ HADES และเหล่าสมุนมนุษย์และจักรกลอันชั่วร้ายของมันได้ ท่ามกลางการต่อสู้ตัดสินอันยิ่งใหญ่ใน "เมือง Meridian" อันรุ่งโรจน์

### เรื่องราวของตัวละคร 5

 *ความประทับใจ Lv. 6*

หลังจากที่เอาชนะ HADES ได้ Aloy ก็เริ่มการเดินทางครั้งใหม่: ไล่ตามหาเทคโนโลยีโบราณ และชำระล้างดินแดนที่ถูก HADES เหยียบย่ำ

ระหว่างการเดินทางอันยาวนาน เธอเดินทางไปยัง "โบราณสถานของคนยุคเก่า" ทุกที่ที่เธอสามารถไปได้ เพื่อค้นหาความลับที่สูญหายของ "คนยุคเก่า"

ในห้องทดลองโบราณที่ทรุดโทรมแห่งหนึ่ง เธอได้ค้นพบบางสิ่งที่เธอไม่เคยเห็นมาก่อน: มันคือประตูบานหนึ่งที่ส่องแสงระยิบระยับ เมื่อเธอเข้าใกล้ ก็ราวกับมีพลังอันทรงพลังเข้ามาโอบล้อมเธอ และมองเห็นภาพของตัวเองในนั้นราวกับจ้องมองเข้าไปในกระจก สร้างความรู้สึกแปลกประหลาด ราวกับว่าเธออยู่ในสถานที่สองแห่งในเวลาเดียวกัน

หลังจากแสงสว่างวาบ "โลก" ที่ Aloy รู้จักก็หายไปต่อหน้าต่อตาของเธออย่างสิ้นเชิง แล้วเธอก็มายังโลกใบใหม่ที่ทั้งแปลกและสวยงาม และรอคอยให้เธอไปสำรวจ

## นามบัตร

 **คำอธิบาย:**"อยากให้ Rost ได้เห็นสิ่งนี้จัง"

## เบ็ดเตล็ต

* Aloy และนักเดินทางเป็นตัวละคร 5 ดาวที่สามารถรับได้โดยไม่ต้องใช้ระบบการอธิษฐาน อย่างไรก็ตาม Aloy นั้นต่างจากนักเดินทาง ที่สามารถรับเธอได้ฟรีในช่วงเวลาจำกัดทางจดหมาย
* Aloy เป็นตัวละครตัวแรกที่ไม่สามารถเปิดใช้งานกลุ่มดาวได้ด้วยการใช้ ดวงดาวแห่งชีวิต และกิจกรรมบางอย่าง เช่น ทหารผู้กล้าแห่งแดนพิศวง อาจทำให้ผู้เล่นสามารถเปิดใช้งานกลุ่มดาวของเธอได้
* Aloy ถือ Predator เวอร์ชันหลังจากการเลื่อนขั้นไว้ในภาพวาดทางการของเธอ